ഇങ്ങനെ നശിക്കാന് വിടണോ കണ്ണൂര് കഥകളിലെ പ്രേതാലയത്തിന്റെ അന്തരീക്ഷമാണ് ഇരുട്ടിയാല് കണ്ണൂര് പഴയ ബസ്സ്റ്റാന്ഡിന്. പൂര്ണവെളിച്ചമുള്ള ഒരു വൈദ്യുത വിളക്ക് പോലും ഇവിടെയില്ല. ഇളകുന്ന സ്ലാബുകളിലൂടെ നടക്കാന് പ്രയാസം. ബസ് കാത്തുനില്ക്കുന്നവരുടെ തലയിലേക്ക് കെട്ടിടത്തില്നിന്ന് ഒലിച്ചിറങ്ങുന്ന മലിന ജലം. എല്ലാം സഹിച്ച് ബസ് വരുന്നതുവരെ നില്ക്കാമെന്ന് കരുതിയാല് സാമൂഹ്യവിരുദ്ധരുടെയും മദ്യപരുടെയും തുറിച്ചുനോട്ടം, ബഹളം, അടിപിടി. എല്ലാ അവശതയും പേറി ദ്രവിച്ചുനില്ക്കുന്ന പഴയ ബസ്സ്റ്റാന്ഡ് കോംപ്ലക്സിന്റെ ദൃശ്യം മാത്രം മതി കണ്ണൂര് കോര്പ്പറേഷന് ജനങ്ങളോട് കാണിക്കുന്ന അവഗണന തിരിച്ചറിയാന്. വികസനത്തിലേക്ക് കണ്ണൂര് കുതിക്കുന്നുവെന്ന് കൊട്ടിഘോഷിക്കുന്ന അധികൃതര്ക്ക് കോര്പ്പറേഷന് ഓഫീസിന് തൊട്ടടുത്തുള്ള ബസ്സ്റ്റാന്ഡില് ജനം അനുഭവിക്കുന്ന ദുരിതം ഒരു പ്രശ്നമേയല്ല. അത്യാധുനിക വാണിജ്യ സമുച്ചയമാക്കി മാറ്റുമെന്ന് വാഗ്ദാനമല്ലാതെ അതിനുവേണ്ടി ഒരു നടപടിയും എടുത്തിട്ടില്ല. നഗരത്തിലെ പ്രധാന കച്ചവട കേന്ദ്രവും സാധാരണക്കാരും ജീവനക്കാരും യാത്രയ്ക്ക് ആശ്രയിക്കുന്നതുമായ കണ്ണൂര് പഴയ ബസ്സ്റ്റാന്ഡ് എപ്പോഴും തിരക്കുള്ള ഇടമാണ്. ബസ് കയറാന് എത്തുന്നവര്ക്ക് ഇരിക്കാന് പോയിട്ട് സമാധാനമായി നില്ക്കാന് പോലുമുള്ള സാഹചര്യം ഇവിടെയില്ല. ഭക്ഷണാവശിഷ്ടങ്ങളക്കടമുള്ള മാലിന്യം പലയിടങ്ങളിലായി കൂട്ടിയിട്ട നിലയാണ്. പടിഞ്ഞാറുഭാഗത്തെ ശുചിമുറിയില് മൂക്കുപൊത്താതെ പോകാനാവില്ല. സാമൂഹ്യവിരുദ്ധരുടെ കേന്ദ്രമായതിനാല് സ്ത്രീകളൊന്നും ഈ ഭാഗത്തേക്ക് പോകാറേയില്ല. പിങ്ക് പൊലീസിന്റെയും പൊലീസിന്റെയും നിരീക്ഷണമുള്ളതു മാത്രമാണ് യാത്രക്കാരുടെ ആശ്വാസം. ബസ് സ്റ്റാന്ഡ് കോംപ്ലക്സില് വാടകമുറികളും വ്യാപാരസ്ഥാപനങ്ങളും പ്രവര്ത്തിക്കുന്നുണ്ട്. കെട്ടിടത്തിന്റെ ഭൂരിഭാഗവും ചെടികള് വളര്ന്നു നില്ക്കുകയാണ്. ചില ഭാഗങ്ങള് കോണ്ക്രീറ്റ് അടര്ന്നുവീണ് അപകടാവസ്ഥയില്. കൂത്തുപറമ്ബ്, തലശേരി ബസ്സുകള് നിര്ത്തുന്ന സ്ഥലത്ത് ഒരു ഷെല്ട്ടര് പോലുമില്ല. കൂറ്റന് മരത്തിനു ചുവട്ടിലാണ് ബസ് കാത്തിരിപ്പ്. മഴ പെയ്താല് നനഞ്ഞുകുതിരുകയല്ലാതെ നിവൃത്തിയില്ല. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് 107 പട്ടികവര്ഗ കോളനികളില് ഇന്റര്നെറ്റ് തയ്യാറാണ് തിയേറ്ററുകള് ഭൂമി ഏറ്റെടുക്കല് നഷ്ടപരിഹാരം ഉടന് കുഞ്ഞിനെ മാറ്റിയെന്ന പരാതി : വകുപ്പുതല അന്വേഷണം നടത്തും : മന്ത്രി വീണാ ജോര്ജ് വാര്ത്താസമ്മേളനത്തില് വെട്ടിലായി സുരേന്ദ്രന് അതൃപ്തിയുമായി മുരളീധരന് മുരളീധരന്റെ അതൃപ്തി അറിയില്ലെന്ന് വി ഡി സതീശന്